Aalborg Stiftstidende, 1839-06-15
Udlandet. Frankrig. De hyppige Misbrug, der have fundet Sted ved Uddeelinger af Æreslegionskors en masse, især til Civile, har foranlediget, at Hr. Mounier i Pairskammeret, er fremkommen med et Forslag om Jndskrænkning i Distributionen af dette udvortes Ærestegn. Som man kunde vente, er Forslaget blevet stærkt angrebet af Ministrene, der især havde ivret imod at fastsætte det foreslaaede Maximum af Æreslegionairernes Antal som Grændse for Regjeringens Bestemmelser. Conseilspræsidenten forsikkrede, at Regjeringer nok skulde tage Forslaget under Overveielse og søge at afhjælpe de paapegede Misbrug, enten ved en kgl. Ordonnants eller ved at fremlægge et andet Forslag. Jkkedestomindre lode Pairerne sig dog ikke nøie med disse Forsikkringer og have antaget et af Hr. Pelet de la Lozere stillet Amendement, der udtaler det almindelige Princip af den lovmæssige Jndskrænkning i Æreslegionairernes Antal. Den fuldstændige Discussion af Forslaget er endnu ikke bragt til Ende i Kammeret. – J Deputeretkammeret har nylig været debatteret et andet vigtigt Forslag af Hr. Gaugier, som gik ud paa, at inddrage Embedsgagen hos de offentlige Embedsmænd, som tillige vare Deputerede, i den Tid Sessionen varede. En heftig Modstand mødte dette Forslag især hos Hr. Vivien, der selv er Embedmand, men af høiere Hensyn traadte op imod Forslaget. Hvis, sagde han, Proponenten inddirecte havde enten en partiel eller fuldstændig Udviisning af Statsembedsmændene til Hensigt, saa var det rigtigere, at træde aabent frem hermed. Jfølge Loven kan allerede nu ingen Præfect være Deputeret og der vilde maaskee ogsaa være analoge Functioner i andre Administrationsgrene, der kunde ansees uforenelige med en Deputerets Stilling. Men en almindelig Udelukkelse af alle offentlige Embedsmænd meente han, idethøieste kun i en levende politisk Kamp Periode lod sig forsvare der, hvor der uomtvistelig behøvedes en Forstærkning af Oppositionen mod den kongelige Magts prævalente Styrke. De offentlige Embedsmænds Nærværelse i Kammeret ansaae han ikke blot for uskadelig, men endog for uundværlig, da den yder Kammeret en Skat af Belæring indgiver Embedsmændene politisk Aand og bringer Harmonie i alle Bestyrelsens Grene. Embedsmændenes paaankede Afhængighed som Deputerede: heed det endvidere i hans Tale – er ugrundet, Uafhængigheden ligger desuden meer i Charakteren, end i Stillingen (dog maaskee ikke altid, saaledes seer man særdeles mange uafhængige Deputerede af Embedsklassen og derimod mange devore Deputerede i private Stillinger." Flere Deputerede talte imod og flere for Hr. Gauguiers Forslag, der ved Afstemningen til ikke ringe Forhauselse med en ubetydelig Majoritet gik igjennem saaledes, at Kammeret erklærede at ville tage Forslaget under Overveielse. Den Bevægelse som dette Resultat fremkaldte, var saa stor, at Kammeret i 10 Minuter var ligesom hævet. Krigsministeren har i Deputeretkammeret forelagt et Forslag om Pariser Municipalgardens Forstærkning med 1500 Md. og Jndrømmelsen af en Credit til dette Øiemeed paa 1,250,000 Franes. - Paa Krigsministerens Befaling ere Eleverne i den polytechniske Skole blevne berøvede alle deres Vaaben; man siger ogsaa, at hele Skolens Organisation skal forandres og at Skolen fremtidigt kun vil komme til at bestaae af Fri-Elever uden Uniform og Kaarde, der for 1830 kun blev baaren af Underofficererne, men siden tildeeltes alle Eleverne til Belønning for deres i de 3 Julidage udviste Tapperhed og Mod.